แป๊ะอย่าร้อง

แป๊ะอย่าร้อง เป็นซิงเกิลของ ซิลลี่ ฟูลส์  ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย ฮันมะ ยูจิโร่ และแต่งทำนองโดย จักรินทร์ จูประเสริฐ, ฟองเบียร์ (ปฏิเวธ อุทัยเฉลิม) และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกในวันที่ 8 สิงหาคม พ.ศ. 2559[Teaser Ver.2 แป๊ะอย่าร้อง - SILLY FOOLS พร้อมกัน 08-08-16]

โดยซิงเกิลนี้ได้เปลี่ยนนักร้องนำเป็นคนที่ 3 หลังจากที่ เบน - เบนจามิน จุง ทัฟเนล นักร้องคนเก่าได้ออกจากวงซิลลี่ ฟูลส์ เมื่อปี พ.ศ. 2558 เนื่องจากได้ประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน- แจ้งข่าว วง Silly Fools : เบน Silly fools ได้ลาออกจากวงแล้วเนื่องด้วยปัญหาสุขภาพ จาก พันทิป.คอม ซึ่งในต่อมาปี พ.ศ. 2559 ทาง Facebook และ Instagram อย่างเป็นทางการของวงได้ประกาศว่า ริม - กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ ก่อนที่จะมีการปล่อยซิงเกิ้ลนี้ 1 วันผมมาทำหน้าที่เป็นอะไหล่ตัวนึงที่มันขาดหายไป...แล้ววงก็จับเฟืองนั้นมาทำให้เดินต่อไปได้ - Kritsana Pandonlan

โดยที่มาของชื่อเพลงนี้ได้มาจาก จักรินทร์ จูประเสริฐ (ต้น Silly Fools) ส่วนด้านดนตรีของเพลงนี้จะออกแนวเพลงยุคแรก ๆ ของซิลลี่ ฟูลส์ โดยเป็นเพลงที่มีการโซโล่กีต้าร์ยาวที่สุดตั้งแต่เคยทำอัลบั้มของวงมา“กีต้าร์โซโล่ยาวที่สุด ตั้งแต่เคยทำอัลบั้มซิลลี่ฟูลส์" - Jakrin Juprasert และมีการตีกลองโดยใช้กระเดื่องเดียวในการเบิ้ล“เพลงนี้ใช้กระเดื่องเดียวในการเบิ้ล ใช้เวลาฝึกอยู่นานพอสมควร” - Ratn Kobayashi

มิวสิกวีดีโอ
มิวสิกวีดีโอนี้ เป็นแนวหนังคัลท์ (cult film) เผยแพร่ครั้งแรกในวันที่ 8 สิงหาคม พ.ศ. 2559 กำกับโดย โจ้-สรพันธ์ กิ่งพะโยม ซึ่งเคยกำกับในมิวสิกวีดีโอเพลง “ไหนว่าจะไม่หลอกกัน” และ ”Hey” เมื่อ 17 ปีก่อน โดยสมาชิกในวงได้ใส่หน้ากากแสดงในมิวสิกวีดีโอนี้ เพื่อให้ตรงกับคอนเซ็ปต์ของมิวสิกวีดีโอนี้คือ ซูเปอร์ฮีโร่ ที่จะมาทำหน้าที่ทวงความสุขคืนให้กับคนที่กำลังเดือดร้อน เพื่อให้สอดคล้องกับเนื้อเพลงที่ต้องการปลุกความเป็นฮีโร่ในตัวเอง โดยมีการใช้ซีจี และเทคนิคพิเศษต่าง ๆ เข้ามาเพิ่มความล้ำให้กับเหล่าซูเปอร์ฮีโร่ซิลลี่ ทั้ง 4 คน 

 ผู้มีส่วนร่วมทำเพลง 
 ซิลลี่ ฟูลส์
 กฤษณะ ปานดอนลาน (ริม) – ร้องนำ 
 จักรินทร์ จูประเสริฐ (ต้น) – กีต้าร์, ทำนอง, เรียบเรียง, โปรดิวเซอร์, Recording Engineer, Mix Engineer
 เทวฤทธิ์ ศรีสุข (หรั่ง) – เบส, โปรดิวเซอร์ 
 รัตน์ โกบายาชิ (รัตน์) – กลอง 

 ผู้มีส่วนร่วมอื่น ๆ 
 ฮันมะ ยูจิโร่ – เนื้อร้อง (นามปากกาเพลงเร็วฟองเบียร์)
 ฟองเบียร์ – ทำนอง
 ขัตมาน ชูกลิ่น - Recording Engineer

 การตอบรับ 
เพลง แป๊ะอย่าร้อง ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 8 สิงหาคม พ.ศ. 2559 ที่มีคนดาวน์โหลดมากที่สุด ในไม่กี่ชั่วโมงที่ปล่อย
 ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต ขอบคุณในพลังของทุกคนครับ อันดับ 1 บน itunes ในชั่วโมงแรกที่ปล่อยเพลง "แป๊ะอย่าร้อง" Silly fools 1 มิวสิกวีคลี เอเชียท็อป 30 ซิงเกิลชาร์ต ไทยแลนด์ 1 เคเคบ็อกซ์ ชาร์ต ไทย ท็อป 50 15อีเอฟเอ็ม ชาร์ต 94 ท็อป แอรเพลย์64

อ้างอิง

หมวดหมู่:เพลงไทยสากล
หมวดหมู่:เพลงของซิลลี่ ฟูลส์
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงบันทึกเสียงที่ผลิตโดยจักริน จูประเสริฐ
หมวดหมู่:เพลงบันทึกเสียงที่ผลิตโดยเทวฤทธิ์ ศรีสุข